1971 m. iškasta Džou dinastijos laikų (475-221 m. pr. m. e.) ge „galva"
**Ge** (kin. 戈; pinyin *gē*) – kiniškas snapius, kurį sudaro durkliška, paprastai dviašmenė geležtė įtvirtinta statmenai kotui. Ge geležtės išilgai vidurio linijos iš abiejų pusių dažnai turi stangrinančias briaunas (trumpų geležčių su briaunomis nuotrauka).

Geležtės įtvirtinimo būdai
--------------------------

Ge geležtė būdavo įtvirtinama dviem būdais (nuotraukoje parodyti abu variantai):

* trumpa įkote – geležtė turi trumpą įkotę, kuri įtvirtinama koto išpjovoje.
* statmeninė įkotė – geležtė turi ne tik trumpą įkotę, bet ir geležtei statmeną prielają. Prielaja, įkotę įstačius į kotą, remiasi į kotą. Pro prielajoje esančias skyles galva papildoma pritvirtinama prie koto. Apatinis ge ašmuo gali pereiti į prielają ().

Ge variantai
------------

Ankstyvieji ge yra tipiški *snapiai* – jų geležtės buvo trumpos, ilgo pailgo lygiašonio trikampio formos, trumpa įkote, kotas neilgas dažnai apie 60 cm ilgio ar kiek ilgesnis. Tokie ge dažnai vadinami angl. *dagger – axe* (*durklinis kirvis*). Jie buvo naudojami panašiai kaip primityvūs kirviai.

Vėliau ge ėmė virsti ilgakočiu ginklu, kadangi jų kotai ėmė ilgėti.
  
Atsirado *ietiniai ge* – ge hibridai su ietimis: ties ieties galu įtvirtindavo ge geležtę. Tokį ginklą dažnai vadina *kiniška alebarda* *czi* (angl. *ji*). Atakuojant czi durdavo, o grįžtamuoju judesiu ge geležte galėdavo perrėžti kaklą.
  
Vėliau czi galvas ėmė gaminti vientisas – jas sudaro ietiškas viršūninis antgalis ir ge tipo šoninė geležtė. Toks ginklas iš tiesų primena europines alebardas (alebardiškos dzi galvos).

Kasinėjimuose paprastai randa tik ge geležtes ar czi galvas. Kotai būna suirę. Kartais randami ge su nefrito geležtėmis, tačiau šie ginklai nebūdavo koviniai, nors jų sandara tiksliai imitavo metalinius ge. Nefritiniai ge paprastai randami aristokratų kapuose, dažnai – karstuose. Matyt, nefritiniai ge buvo naudojami kaip ceremoniniai ar ritualiniai ginklai, galbūt – kaip valdžios simbolis. Kartais nefritinius ge randa po karstu esančioje duobėje kartu su auka, kuri turėjo saugoti mirusįjį dvasių pasaulyje, matyt, ginkluota tuo nefritiniu ge.

Nuorodos
--------

1. ↑  Southern tribal weapons.[neveikianti nuoroda]

* The Richard Nable Collection Archyvuota kopija 2008-05-26 iš Wayback Machine projekto. (Kiniškų ginklų radinių kolekcijos nuotraukos ir aprašymai. Daug medžiagos apie ge)
* Ji {Halberds} & Ge {Dagger – axes} in ancient China, Bronze age to early Iron age.[neveikianti nuoroda] (Didelis detalus aprašymas)

Nuotraukos:

* Bendras vaizdas:
	+ Anyang: Sacrificed Shang soldier with ge (dagger – axe)[neveikianti nuoroda] (Paaukotas karys kape su ge)
	+ Bronze Double Halberd (Iš tikrųjų tai ge, ne alebarda)
* Ge geležtės su trumposiomis įkotėmis:
	+ bronze ge dagger – axe, Sanxingdui Museum 1[neveikianti nuoroda]
	+ bronze ge dagger – axe, Sanxingdui Museum 2[neveikianti nuoroda]
	+ Sanxingdui stone ge dagger – axe[neveikianti nuoroda] (nefrito geležtė)
* Ge geležtės su statmenosiomis įkotėmis:
	+ Dagger-Axe With Four Lashing Holes Archyvuota kopija 2004-11-28 iš Wayback Machine projekto.
	+ bronze ge dagger – axe, Sanxingdui Museum[neveikianti nuoroda]
	+ Bronze Dagger-Axe with ancient Chinese characters